Ο Πόνος στην Ουρολογία
Creators: name: Γάτσος, Σωτήριος Γεωργίου
Publisher: name: Aristotle University of Thessaloniki
Year: 2020
Subjects: Πόνος
Ουρολογία
Ουρογεννητικός
Pain
Urology
Urogenital

description: Σκοπός της παρούσης διπλωματικής εργασίας ήταν η μελέτη του πόνου, όπως αυτός συναντάται κατά την άσκηση της ειδικότητας της ουρολογίας και αποτελεί ανασκόπηση της σχετικής βιβλιογραφίας. Η εργασία διαχωρίζεται στο γενικό μέρος, όπου γίνεται μία συνολική επισκόπηση του πόνου και στο ειδικό μέρος, όπου εξετάζεται ο ουρογεννητικός πόνος. Στο γενικό μέρος, αρχικά, γίνεται μία ανάλυση της ετυμολογίας και της σύγχρονης ορολογίας του πόνου. Ακολουθεί αναφορά στις ιστορικές, φιλοσοφικές και ηθικές πτυχές του πόνου. Έπειτα, εξετάζεται η βιολογική σημασία του, τα συστήματα ταξινόμησής του και περιγράφεται η παθοφυσιολογία και ανατομία των νευρικών οδών του πόνου. Στο τέλος του γενικού μέρους, ο πόνος προσεγγίζεται από κλινική σκοπιά, με την εφαρμογή του στην κλινική πρακτική και τα εργαλεία που χρησιμοποιούνται για την αξιολόγηση και τη μέτρησή του. Στο ειδικό μέρος, αναλύονται τα τελευταία βιβλιογραφικά δεδομένα για τις κυριότερες νόσους και σύνδρομα της ουρολογίας, των οποίων μία από τις κύριες εκδηλώσεις είναι ο πόνος. Σε κάθε υποκεφάλαιο αναλύονται η διάγνωση, η διαφοροδιάγνωση, η θεραπεία και όπου κρίνεται σκόπιμο οι οδηγίες των επιστημονικών εταιριών. Αρχικά, προσεγγίζεται ο νεφρικός και ουρητηρικός κολικός. Ακολούθως, δίνονται οι ορισμοί, τα επιδημιολογικά δεδομένα και η ταξινόμηση του κλινικού φάσματος του συνδρόμου χρόνιου πυελικού άλγους. Εκτενέστερα αναλύονται τα δύο συχνότερα σύνδρομα, αυτά του χρόνιου προστατικού άλγους και του χρόνιου κυστικού άλγους. Στη συνέχεια, παρουσιάζεται ο ουρολογικός καρκινικός πόνος όπως αυτός εκδηλώνεται στους συχνότερους ουρολογικούς καρκίνους, αυτούς του προστάτη και της ουροδόχου κύστης, όπως επίσης και οι οδηγίες των επιστημονικών εταιριών για την αντιμετώπισή του. Στο τελευταίο κεφάλαιο της εργασίας, παρουσιάζονται οι επιπτώσεις του πόνου στον ασθενή και κλείνει με τα συμπεράσματα.
description: The aim of the present thesis was the study of pain and its manifestations during the practice of the medical specialty of urology, through a review of the literature. It has been divided into a general part, which included an overall approach of pain and a part dedicated to urogenital pain. Firstly, in the general part, the etymology and modern terminology of pain are analyzed, followed by some of its historical, philosophical and ethical aspects. Subsequently, pain’s biological significance is examined, alongside with pathopsysiology and anatomy of its neural pathways. The current classification systems are also mentioned. At the end of the general part, pain is viewed by a clinical standpoint, with a presentation of the applications in clinical practice and the tools that are being used for its assessment and measurement. In the part dedicated to urogenital pain, we reviewed the latest data regarding the main urological diseases and syndromes of which pain is the cardinal symptom. Each subchapter, further analyzes the diagnosis, the differential diagnosis, the therapy, and where applicable, the latest scientific associations’ guidelines. Firstly, we approach the clinical entity of renal and ureteral colic. Next, we present the definitions, the epidemiologic data and taxonomy of the specter of chronic pelvic pain syndrome. The two most common syndromes, those of chronic prostatic pain and chronic bladder pain, are studied more extensively. Afterwards, urological cancer pain is presented as it can be seen in the most prevalent urological cancers, of prostate and urinary bladder, alongside with the guidelines of scientific associations for its treatment. The last chapter of this thesis focuses on the consequences of pain and it summarizes the conclusions.